CELEX: 32015D1159
Language: fi
Date: 2015-07-13 00:00:00
Title: Komission täytäntöönpanopäätös (EU) 2015/1159, annettu 13 päivänä heinäkuuta 2015, Espanjan Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä Varo Belgiumin valmistaman kulmahiomakoneen markkinoille saattamisen kieltämiseksi (tiedoksiannettu numerolla C(2015) 4664) (ETA:n kannalta merkityksellinen teksti)

15.7.2015   
            
            
               FI
            
            
               Euroopan unionin virallinen lehti
            
            
               L 187/86
            
         KOMISSION TÄYTÄNTÖÖNPANOPÄÄTÖS (EU) 2015/1159,
   annettu 13 päivänä heinäkuuta 2015,
   Espanjan Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä Varo Belgiumin valmistaman kulmahiomakoneen markkinoille saattamisen kieltämiseksi
   
      
         (tiedoksiannettu numerolla C(2015) 4664)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (1) ja erityisesti sen 11 artiklan 3 kohdan,
   sekä katsoo seuraavaa:
   
               (1)
            
            
               Espanja ilmoitti komissiolle toimenpiteestä, jolla kielletään Varo Belgiumin valmistaman, mallia POWX060 olevan Powerplus-kulmahiomakoneen saattaminen markkinoille.
            
         
               (2)
            
            
               Kulmahiomakoneessa oli direktiivin 2006/42/EY mukainen CE-merkintä.
            
         
               (3)
            
            
               Toimenpide toteutettiin sen vuoksi, että kulmahiomakone ei täytä direktiivin 2006/42/EY liitteessä I olevassa 1.3.2 kohdassa (Rikkoutumisriski toiminnan aikana), 1.7.3 kohdassa (Koneen merkinnät) ja 1.7.4.2 kohdassa (Ohjeiden sisältö) säädettyjä olennaisia terveys- ja turvallisuusvaatimuksia sillä perusteella, että kone ei läpäissyt kestävyystestiä, jossa laikan suojus rikkoutui ja oli vaarassa sinkoutua suurella nopeudella työntekijää kohti.
            
         
               (4)
            
            
               Ilmoituksen mukana toimitettiin Madridissa toimivan Laboratorio de Maquinas y Mecanismos -laboratorion laatima tarkastusseloste.
            
         
               (5)
            
            
               Komissio pyysi kirjallisesti valmistajaa ja jakelijaa esittämään huomautuksensa Espanjan toteuttamasta toimenpiteestä. Valmistaja totesi vastauksessaan, että tuote on vedetty vapaaehtoisesti markkinoilta ja että tuotteisiin on sittemmin tehty korjauksia.
            
         
               (6)
            
            
               Käytettävissä olevat asiakirjat, esitetyt kommentit ja asianomaisten osapuolten toteuttamat toimet osoittavat, että mallia POWX060 oleva Powerplus-kulmahiomakone ei täytä direktiivissä 2006/42/EY säädettyjä olennaisia terveys- ja turvallisuusvaatimuksia. Sen vuoksi on aiheellista pitää Espanjan toteuttamaa toimenpidettä perusteltuna,
            
         ON HYVÄKSYNYT TÄMÄN PÄÄTÖKSEN:
   1 artikla
   Espanjan toimenpide, jolla kielletään Varo Belgiumin valmistaman mallia POWX060 olevan Powerplus-kulmahiomakoneen saattaminen markkinoille, on perusteltu.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 13 päivänä heinäkuuta 2015.
      
         
            Komission puolesta
         
         Elżbieta BIEŃKOWSKA
         
            Komission jäsen
         
      
   
   
      (1)  EUVL L 157, 9.6.2006, s. 24.